{{harflertydig}}
[[Fil:FriggSpinning.jpg|right|thumb|Frigg ved sin spinderok, spinder skyerne]]
'''Frigg''' ([[norrønt]] ''Frigg'') er [[Odin]]s hustru i den [[nordisk mytologi|nordiske mytologi]]. I [[islandsk litteratur i middelalderen|litteraturen]] beskrives hun som Odins ligeværdige, når det gælder viden om verdens skæbne, men modsat ham tier hun. Kun i digtet ''[[Baldrs draumar]]'' skildres Frigg som aktivt handlende i forsøget på at ændre [[Skæbne i nordisk kultur|skæbnens]] gang, da hun først beder alle ting i verden skåne sin søn [[Balder]] og siden, da det mislykkedes, at græde for ham.<ref name=steinsland237>Steinsland (2005) s. 237</ref> Pga. hendes visdom søger Odin ofte hendes råd i vanskelige beslutninger. Hun er mor til [[Balder]], [[Hermod]] og [[Høder]] og datter af [[Fjørgyn]], hun ejer hesten [[Hovvarpner]] og bor i huset [[Fensale]] (der betyder ’’Mosesalen’’). Frigg har flere tjenere, de vigtigste er [[Fulla]], der er hendes tjenestepige og [[Gna]], som er hendes sendebud.
Religion